rejauldu/bengali-wikipedia huggingface dataset:
মার্কিন ভার্জিন দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে মার্কিন ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা মার্কিন ভার্জিন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং ১৯৮৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৮ সালের ২১শে মার্চ তারিখে, মার্কিন ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; মার্কিন ভার্জিন দ্বীপপুঞ্জে অনুষ্ঠিত উক্ত ম্যাচে মার্কিন ভার্জিন দ্বীপপুঞ্জ ব্রিটিশ ভার্জিন দ্বীপপুঞ্জকে ১–০ গোলের ব্যবধানে পরাজিত করেছে।  ১,২০০ ধারণক্ষমতাবিশিষ্ট বেথেলহেম ফুটবল স্টেডিয়ামে ড্যাশিং ঈগল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত। বর্তমানে এই দলের ম্যানেজারের দায়িত্ব পালন করছেন গিলবের্তো দামিয়ানো এবং অধিনায়কের দায়িত্ব পালন করছেন নিউ ইয়র্ক কসমসের আক্রমণভাগের খেলোয়াড় অ্যারন ডেনিস।  মার্কিন ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মার্কিন ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।  ডাস্টি গুড, ডোয়াইন টমাস, ম্যাকডোনাল্ড টেইলর, কেভিন শেপার্ড এবং অ্যারন ডেনিসের মতো খেলোয়াড়গণ মার্কিন ভার্জিন দ্বীপপুঞ্জের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১১ সালের জুলাই মাসে প্রকাশিত র‌্যাঙ্কিংয়ে মার্কিন ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৪৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন ভার্জিন দ্বীপপুঞ্জের সর্বোচ্চ অবস্থান হচ্ছে ২০৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফিফার সদস্য ছিল না  ফিফার সদস্য ছিল না  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮    ২০০২  উত্তীর্ণ হয়নি  ২  ০  ০  ২  ১  ১৪  ২০০৬  ২  ০  ০  ২  ০  ১১  ২০১০  ১  ০  ০  ১  ০  ১০  ২০১৪  ৮  ২  ০  ৬  ৬  ৪১  ২০১৮  ২  ১  ০  ১  ১  ৪  ২০২২  অনির্ধারিত  অনির্ধারিত মোট   ০/২১   ১৫  ৩  ০  ১২  ৮  ৭০  তথ্যসূত্র  বহিঃসংযোগ     ফিফা-এ মার্কিন ভার্জিন দ্বীপপুঞ্জ জাতীয় ফুটবল দল    কনকাকাফ-এ মার্কিন ভার্জিন দ্বীপপুঞ্জ জাতীয় ফুটবল দল    বিষয়শ্রেণী:মার্কিন ভার্জিন দ্বীপপুঞ্জ জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
right|200px|thumb| ব্ল্যাস্ট বীট-এর উদাহরণ  গ্রিন্ডকোর এক প্রকার এক্সট্রিম জাতের সঙ্গীত যা ১৯৮০-এর দশকের শুরু থেকে মধ্য পর্যন্ত চালু হয়। এটা অনুপ্রাণিত হয়েছে ডেথ মেটাল, ইন্ডাস্ট্রিয়াল মেটাল, নয়েজ এবং নানা জাতের হার্ডকোর পাঙ্ক সঙ্গীত থেকে। গ্রিন্ডকোরকে বৈশিষ্ট্যমন্ডিত করা যায় উচ্চমাত্রার ডিস্টোর্টেড ও ডাউন-টিউন্ড গিটার, উচ্চ গতির টেম্পো, ব্ল্যাস্ট বীট এবং ভোকালের গর্জন ও উচ্চমাত্রার চিৎকারের মাধ্যমে। নাপালম ডেথ ব্যান্ডটি প্রাথমিক কাজটা করেছে এই ধারার জন্য।এটা এখন ইউরোপ ও দক্ষিণ আমেরিকায় খুব প্রচলিত ও জনপ্রিয় সঙ্গীত ধারা যা ব্রুটাল ট্রুথ ও নাসুম নামের জনপ্রিয় ব্যান্ডের মাধ্যমে বিকশিত হয়েছে। এই সঙ্গীত ধারার বিষয়বস্তু সামাজিক ও রাজনৈতিক সমস্যা থেকে কালো রসিকতা পর্যন্ত বিস্তৃত। গ্রিন্ডকোর গানের বিশেষত্ব হচ্ছে ছোট আকারের গান। অনেক ব্যান্ড মাত্র কয়েক সেকেন্ড দৈর্ঘ্যের গান করেছে। ১৯৮৭ সালে প্রকাশিত নাপালম ডেথ ব্যান্ডের একটা গান ইউ সাফার ছিল মাত্র ১ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট গানের স্বীকৃতি পেয়েছে। গ্রিন্ডকোরের নানা ধরনের ছোট ছোট উপধারা আছে। যেমন গোরগ্রিন্ড যা হরর থিমকে কেন্দ্র করে গঠিত এবং পর্ণোগ্রিন্ড যা পর্নোগ্রাফিক থিমকে কেন্দ্র করে গঠিত। আরো আছে নয়েজ গ্রিন্ড ও ইলেক্ট্রোগ্রিন্ড, যা ইলেক্ট্রনিক উপাদানের সাহায্যে গঠিত। এটা হার্ডকোর পাঙ্ক ও হেভি মেটাল ধাচের সঙ্গীতের বাদ্যযন্ত্রই ব্যবহার করে যেমন- ইলেকট্রিক গিটার, বেজ গিটার ও ড্রামস। গানের গঠন ও সুরের দিক থেকে গ্রিন্ডকোর আলাদা। এখানে মাঝে মাঝে কোন গানের কথাই থাকে না। ২০০১ সালে ব্রুটাল ট্রুথ ব্যান্ডের একটা গানের মিউজিক ভিডিও কলেটারাল ডামেজ ছিল মাত্র ৪ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট মিউজিক ভিডিও-এর স্বীকৃতি পেয়েছে। তবে ২০০৭ সালে নাপালম ডেথ ব্যান্ডের একটা ভিডিও ইউ সাফার ছিল মাত্র ১.৩ সেকেন্ডের যা আগের রেকর্ড ভেংগে দেয়। নাপালম ডেথ ব্যান্ডের গানের কথার বিষয়বস্তু থাকে নৈরাজ্যবাদী, বর্ণবাদ বিরোধিতা, নারীবাদ, সামরিক বিরোধী ও পুজিবাদ বিরোধিতা ইত্যাদি বিষয় নিয়ে। গ্রিন্ডকোর ব্যান্ড কারকাসের গানের কথায় নিরামিষভোজ, প্রানীদের প্রতি অত্যাচার ও মানুষের আচরণের প্রতি বিরক্তি থাকে। right|200px|thumb| ২০০৮ সালে গ্রিন্ডকোর রটেন সাউন্ড ব্যান্ডের মঞ্চ পরিবেশনা   বহিঃসংযোগ   ocweekly.com  popmatters.com   billboard.com   বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত
কেন্দ্রীয় সচিবালয় মেট্রো স্টেশন (প্রায়শই প্ল্যাটফর্ম এবং ট্রেনগুলিতে সংক্ষেপিত ভাবে লেখা হয়- "সেন্ট্রাল সেক্রেট") দিল্লি মেট্রোর হলুদ লাইনের একটি মেট্রো স্টেশন। বেগুনী লাইন স্টেশনটিকে বদরপুরের সাথে যুক্ত করে। স্টেশনটি দুটি লাইনের মধ্যে একটি সম-স্তরের বিনিময় সরবরাহ করে।http://www.delhimetrorail.com/press_reldetails.aspx?id=OZixKt2MNIslld এটি ২০০৫ সাল থেকে সেপ্টেম্বর ২০১০ সাল পর্যন্ত হলুদ লাইনের দক্ষিণ প্রান্তিক ছিল এবং ৩ অক্টোবর ২০১০ সাল থেকে ২ জুন ২০১৪ সাল পর্যন্ত বেগুনী লাইনের উত্তরের প্রান্তিক ছিল।   সংযোগ   বাস  অনেকগুলি ডিটিসি বাস স্টেশনের নিকটস্থ কেন্দ্রীয় বাস প্রান্তিকে যাত্রা শেষ বা শুরু করে। কিছু বাস রুট - ৭ (কেওয়াল পার্ক), ১৮৫ (নাথুল পুর), ১৯০ (বুরারী), ২৬০ (হর্ষ বিহার), ২৭০ (করওয়াল নগর), ২৭১ (জগত পুর মন্দির) এবং ৫৮১ (দেওলি)।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ দিল্লিতে প্রতিষ্ঠিত বিষয়শ্রেণী:২০০৫-এ চালু রেলওয়ে স্টেশন
খালিস্তান কমান্ডো বাহিনী সংক্ষেপে কেসিএফ ভারতীয় রাজ্য পাঞ্জাব ভিত্তিক একটি সশস্ত্র শিখ সংগঠন। মার্কিন স্টেট ডিপার্টমেন্ট, এবং পাঞ্জাব পুলিশ গোয়েন্দা বিভাগের সহকারী মহাপরিদর্শক অনুযায়ী, এই সংগঠনটি অনেকগুলি গুপ্তহত্যার জন্য দায়ী, যেমন:- ১৯৯৫ সালের গুপ্তহত্যা; যাতে পাঞ্জাবের তৎকালীন মুখ্যমন্ত্রী বেয়ান্ত সিংহের হত্যা করা হয়েছিল।  উপলব্ধি খালিস্তান কমান্ডো বাহিনী একটি বিতর্কিত সংগঠন।  ১৯৮৪ সালে ভারতীয় সশস্ত্র বাহিনী স্বর্ণমন্দির দখল নেওয়ার সময়, সংগঠনটি প্রকাশ্যে বোমাবাজি করে; এবং এটিই ছিল সংগঠনটির প্রথম সশস্ত্র সামরিক উপলব্ধি। তাদের দ্বারা সংঘটিত বিভিন্ন গুপ্তহত্যা, হত্যা ও অন্যান্য হিংসাত্মক কাজের কারণে ভারত সরকার খালিস্তান কমান্ডো বাহিনীকে একটি সন্ত্রাসী সংগঠন হিসেবে চিহ্নিত করেছে, তবে সংগঠনটি এখনও বৈশ্বিকভাবে সন্ত্রাসী সংগঠন হিসেবে ঘোষিত নয়। বিশেষ উল্লেখ্য, যে মার্কিন যুক্তরাষ্ট্রের ডিপার্টমেন্ট অব স্টেট কর্তৃক এই কেসিএফ সংগঠনটি এখনও "সন্ত্রাসী সংগঠন হিসেবে মনোনীত নয়"।  খালিস্তান কমান্ডো বাহিনীর সদস্যরা নিজেদের মুক্তিযোদ্ধা বলে দাবী করে এবং প্রবাসী শিখদের অনেকাংশ এদের সমর্থন করে।  প্রতিষ্ঠা ও নেতৃত্ব খালিস্তান কমান্ডো বাহিনী সংগঠনটি ১৯৮৬ সালে একজন শিখ জাতীয়তাবাদী নেতা মানবীর সিং চাহেরু কর্তৃক প্রতিষ্ঠিত হয়।  ১৯৮৬ সালের ৮ অগাস্ট, পাঞ্জাব পুলিশ মানবীর সিং চাহেরুকে (হরি সিং) গেরেপ্তার করে, এবং শেষপর্যন্ত তাকে হত্যা করা হয় অথবা তিনি পুলিশ হেফাজত থেকে নিখোঁজ হন। চাহেরু গেরেপ্তার হওয়ার পর, প্রাক্তন পুলিশ কর্মকর্তা সুখদেব সিং যিনি (সুখা সিপাহী নামেও পরিচিত) বাহিনীর কামান সামলান। সুখদেব সিং নিজের নাম পরিবর্তন করে লাভ সিং নাম রাখেন এবং তিনি "জেনারেল" উপাধী ধারণ করেন।  লাভ সিংহের মৃত্যুর পর কনওয়ারজিৎ সুলতানউইন্ড কেসিএফ-এর নেতৃত্ব দেন ১৮ অক্টোবর ১৯৮৯ সালে, কনওয়ারজিৎ সুলতানউইন্ড, এবং কেসিএফ-এর দুজন অন্য সদস্যদের পুলিশ জলন্ধরের নিকট গেরেপ্তার করে। যদিও এদের একজন পালাতে সফল হয়, অন্যজন যে কনওয়ারজিৎ সুলতানউইন্ডের তুলনায় ২৩ বছর বয়সী, তিনি এই সংগঠন সম্বন্ধিত তথ্য প্রদান এড়াতে সায়ানাইড ক্যাপসুল খেয়ে আত্মত্যাগ করেন।  পতন পুলিশ লাভ সিংকে ১২ জুলাই ১৯৮৮ সালে হত্যা করে।  তাকে হারিয়ে সংগঠনটি সম্পূর্ণরূপে ভেঙেপড়ে। তার মৃত্যুর পর, ওয়াসান সিং জফরওয়াল এবং পরমজিৎ সিং পঞ্জওয়ার ও গুরজন্ত সিং রাজস্থানী এদের নেতৃত্বে, খালিস্তান কমান্ডো বাহিনী, দুটি দলে বিভক্ত হয়েপড়ে।  লাভ সিংহের মৃত্যুর ফলে খালিস্তান কমান্ডো বাহিনী - বব্বর খালসা জোট, যা লাভ সিং ও সুখদেব সিং বব্বর মিলে প্রতিষ্ঠা করেছিলেন; সেই জোটও ভেঙে যায়।  পুলিশ ও অন্যান্য ভারতীয় নিরাপত্তা বাহিনী সসংগঠনটি সদ্যসদের গেরেপ্তার করে অথবা তাদের হত্যা করে। এভাবে শেষপর্যন্ত খালিস্তান কমান্ডো বাহিনী চূর্ণবিচূর্ণ হয়ে যায়।  সক্রিয়তা  বর্তমান অবস্থা  তথ্যসূত্র  বিষয়শ্রেণী:শিখ ধর্মের সঙ্গে যুক্ত দায়িত্বপ্রাপ্ত সন্ত্রাসী সংগঠন বিষয়শ্রেণী:জাতীয় মুক্তি আন্দোলন বিষয়শ্রেণী:ইউরোপীয় সংঘ দ্বারা সন্ত্রাসী হিসেবে মনোনীত সংগঠন বিষয়শ্রেণী:ভারতে সন্ত্রাসী হিসেবে মনোনীত সংগঠন বিষয়শ্রেণী:এশিয়ায় সন্ত্রাসী হিসেবে মনোনীত সংগঠন বিষয়শ্রেণী:শিখ সন্ত্রাসবাদ বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
220px|থাম্ব|ডান|২০০৭ সালের নভেম্বর মাসে স্টেডিয়াম অস্ট্রেলিয়ায় অনুষ্ঠিত সিডনি এবং এলএ গ্যালাক্সির মধ্যকার প্রীতি খেলা প্রীতি খেলা (এছাড়াও প্রদর্শনী খেলা, বন্ধুত্বপূর্ণ খেলা, প্রাক-মৌসুম খেলা, প্রস্তুতিমূলক খেলা নামেও পরিচিত) হলো একটি ক্রীড়া অনুষ্ঠান, যেখানে পুরস্কার অর্থ এবং খেলোয়াড় অথবা দলের অবস্থানের উপর প্রভাব নেই অথবা অনেক কম। দলগত ক্রীড়ায় এই ধরনের ম্যাচগুলোয় প্রায়ই কোচ এবং প্রশিক্ষকরা একটি লিগের মৌসুম অথবা প্রতিযোগিতামূলক খেলার পূর্বে খেলোয়াড়দের নির্বাচন এবং প্রস্তুতির কাজ সম্পন্ন করে থাকে। যেহেতু খেলোয়াড়গণ সাধারণত ভিন্ন ভিন্ন দেশের ভিন্ন ভিন্ন লিগের দলে খেলে থাকে, তাই প্রীতি খেলা খেলোয়াড়দের একে অপরের সাথে কাজ করতে শেখার সুযোগ দেয়। খেলাগুলো পৃথক দলের মধ্যে অথবা একই দলের অংশের মধ্যে অনুষ্ঠিত হতে পারে।  এছাড়াও পেশাদার বিনোদন প্রদান, খেলাধুলার প্রচার, একটি বার্ষিকী বা একটি বিখ্যাত খেলোয়াড় স্মরণে অথবা দাতব্য প্রতিষ্ঠানের জন্য অর্থ সংগ্রহের মতো কাজের ক্ষেত্রে প্রীতি খেলা আয়োজন করা হয়ে থাকে। বেশ কয়েকটি ক্রীড়া লিগ একে অপরের বিরুদ্ধে তাদের সেরা খেলোয়াড়দের প্রদর্শনের জন্য অল-স্টার খেলা আয়োজন করে (যেমন: মেজর লিগ সকার অল স্টার খেলা), যেখানে ভিন্ন লিগ অথবা দেশ হতে আগত দলের অংশগ্রহণে নির্ধারণ হয় তাদের মধ্যে কোন দল সেরা। অলিম্পিক গেমসের মতো আন্তর্জাতিক প্রতিযোগিতাগুলোও একটি প্রদর্শন ক্রীড়ার অংশ হিসেবে প্রীতি খেলা আয়োজন করতে পারে।  তথ্যসূত্র  বহিঃসংযোগ   remembertheaba-এ অল-টাইম এবিএ বনাম এনবিএ প্রীতি খেলার ফলাফল   CollegeHoopsNet-এ কলেজ বাস্কেটবল প্রীতি খেলা  বিষয়শ্রেণী:একাধিক ক্রীড়ায় ব্যবহৃত পরিভাষা বিষয়শ্রেণী:ফুটবল পরিভাষা
শ্বেতকেতু বা স্বেতকেতু ছান্দোগ্য উপনিষদে উল্লেখিত একজন জ্ঞানী ব্যক্তি। তিনি ছিলেন ঋষি ঋষি অরুণীর পুত্র। তিনি জ্ঞানের অন্বেষণকারীর প্রতিনিধিত্ব করেন। উপনিষদ গুলো অজ্ঞতা থেকে আত্ম এবং সত্যের জ্ঞানে শ্বেতকেতুর যাত্রা বর্ণনা করে।  মহাভারতে, শ্বেতকেতুকে "স্ত্রী সারাজীবন এক স্বামীর প্রতি অনুগত থাকার" অনুশীলনের জন্য কৃতিত্ব দেওয়া হয়, যখন তিনি একজন ব্রাহ্মণকে তার বাবার সামনে তার মায়ের হাত ধরে (অনিচ্ছাকৃতভাবে) পর্যবেক্ষণ করেন।  শ্বেতকেতুর বিষয়টি তিনটি প্রধান (মুখ্য) উপনিষদ, যথা, বৃহদারণ্যক উপনিষদ এস ৬.২.১ থেকে ৬.২.৮, ছান্দোগ্য উপনিষদ এস ৫.৩ এবং কৌষীতাকি এস. ১. শ্বেতকেতু হ’ল মহাবাক্যের জ্ঞানের প্রাপক যা ছান্দোগ্য উপনিষদের ষোলটি অধ্যায়ের ৬ষ্ঠ বিভাগে (প্রপাঠক) উল্লেখ পাওয়া যায়।   প্রথম পুনর্জন্মের গল্প  ছান্দোগ্যোপনিষদ্‌ -এ শ্বেতকেতুর গল্পটি প্রথমবারের মতো বেদ এবং সম্ভবত মানব ইতিহাসের সমস্ত পরিচিত লেখায় পুনর্জন্মের কথার উল্লেখ করা হয়েছে। গল্পে, শ্বেতকেতু পড়াশোনা করে বাড়ি ফিরে আসে এবং তার শৈশব বন্ধুরা তাকে জিজ্ঞাসা করে যে তিনি পরকাল সম্পর্কে কী শিখেছেন। যার জবাবে তিনি উত্তর দেন যে এটি তার পাঠ্যক্রমের অংশ ছিল না। তারা শ্বেতকেতুর পিতাকে জিজ্ঞাসা করে এবং তিনিও জানেন না। তাই তারা রাজাকে জিজ্ঞাসা করে, যিনি দাবি করেছেন যে তিনি সবই জানেন। তাই তিনি পুনর্জন্মের ধারণাটি ব্যাখ্যা করেছিলেন। তিনি আরও বলেন যে "এটি ক্ষত্রিয় (যোদ্ধা এবং প্রশাসনিক শ্রেণী) এর মধ্যে একটি সাধারণ বিশ্বাস এবং এই বিশ্বাস থেকে তারা তাদের শক্তি (যুদ্ধে সাহস) অর্জন করে।"   তথ্যসূত্র    আরও পড়ুন      The Mahabharata of Krishna Dwaipayana Vyasa, by Kisari Mohan Ganguli Volume 1, location 5060  S. Radhakrishnan, The Principal Upanishads  Sri Aurobindo, The Upanishads . Sri Aurobindo Ashram, Pondicherry. 1972.  বিষয়শ্রেণী:উপনিষদ্‌-এ উল্লেখিত ব্যক্তি বিষয়শ্রেণী:মহাভারতের চরিত্র
শরৎ শইকীয়া (১১ মার্চ ১৯৪৮ – ১ আগস্ট ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি তিনবার মাহমরা বিধানসভা কেন্দ্র থেকে আসাম বিধানসভার বিধায়ক হিসেবে নির্বাচিত হয়েছিলেন।  প্রারম্ভিক জীবন ও শিক্ষা শরৎ শইকীয়া ১৯৪৮ সালের ১১ মার্চ জন্মগ্রহণ করেন। তার বাবার নাম দুগেশ্বর শইকীয়া ও মায়েত নাম বিনয়া শইকীয়া। তার বাবা আসাম সরকারের মন্ত্রী ছিলেন। তিনি ১৯৭২ সালে ডিব্রুগড় বিশ্ববিদ্যালয় থেকে স্নাতক হন।  রাজনৈতিক জীবন শরৎ শইকীয়া ২০০১ সালে মাহমরা থেকে আসাম বিধানসভার সদস্য হিসেবে নির্বাচিত হয়েছিলেন। এরপর, তিনি ২০০৬ ও ২০১১ সালেও তিনি মাহমরা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ভারতীয় জাতীয় কংগ্রেসের মনোনয়নে তিনবার বিধায়ক হিসেবে নির্বাচিত হলেও পরবর্তীতে তিনি ভারতীয় জনতা পার্টিতে যোগদান করেছিলেন।  ব্যক্তিগত জীবন শরৎ শইকীয়া ১৯৭৪ সালের ৫ মে সেওয়ালি শইকীয়ার সাথে বিবাহবন্ধনে আবদ্ধ হন। তাদের দুইটি সন্তান ছিল।  মৃত্যু শরৎ শইকীয়া ২০১৯ সালের ১ আগস্ট ৭১ বছর বয়সে প্রয়াত হন।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ডিব্রুগড় বিশ্ববিদ্যালয়ের প্রাক্তন শিক্ষার্থী বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১১-২০১৬
thumb|মিস্ট্রি, ১৯৩৪ সালের রহস্যকাহিনি সাময়িকীর প্রচ্ছদ রহস্যকাহিনি একটি সাহিত্যবর্গ যেটাতে কোনো রহস্যময় খুন বা অপরাধের সমাধান করা হয়। এটি সাহিত্যের অপেক্ষাকৃত নতুন শাখা। রহস্যকাহিনি কখনো কখনো গোয়েন্দা কাহিনিতে রূপ নিতে পারে, তবে এটি প্রায়শই "হার্ড-বয়েলড" গল্পের তীব্র বাস্তবতা ও মারামারির বিপরীতে রহস্যময় অথচ যৌক্তিক জগৎ উপস্থাপন করে।  সূচনা সাহিত্যে অপেক্ষাকৃত নতুন শাখা এই রহস্যকাহিনির ধারা গড়ে উঠেছে গত ২০০ বছর ধরে। ইংরেজ রেনেসাঁর সময় স্বাক্ষরতা বেড়ে যায়, লোকে বই পড়া শুরু করে আর ফলে তারা তাদের চিন্তাভাবনায় ক্রমশ ব্যক্তিবাদী হয়ে ওঠে। এই চিন্তাধারায় তারা যুক্তিকে সম্মান করতে শেখে এবং সক্ষম হয় সমস্যার সমাধান করতে।  ১৮০০-র পূর্বে রহস্যকাহিনির না থাকার সম্ভাব্য একটি কারণ হলো প্রকৃত পুলিশ বাহিনীর অভাব। শিল্পবিপ্লবের আগে বহু শহরেই নিরাপত্তার জন্যে কনস্টেবল ও নৈশপ্রহরী ছাড়া কেউ থাকত না। স্বাভাবিকভাবেই, কনস্টেবলটি শহরের প্রত্যেককে ব্যক্তিগতভাবে চিনত। তাই যেকোন অপরাধই হয় দ্রুত সমাধান হতো নইলে কখনোই হতো না। যেহেতু শিল্পায়নের ফলে লোকেরা শহরে এসে ভিড় করতে থাকলো, পুলিশও প্রাতিষ্ঠানিক রূপ নিলো; প্রয়োজন পড়লো প্রাইভেট ডিটেকটিভের, আর এভাবেই সৃষ্টি হলো রহস্য উপন্যাস।  শ্রেণিবিভাগ রহস্যকাহিনিকে বিভিন্ন শ্রেণীতে ভাগ করা যায়: "প্রথাগত রহস্য", "আইনি থ্রিলার", "মেডিক্যাল থ্রিলার", "কোজি মিস্ট্রি", "পুলিশী তদন্ত", "হার্ড-বয়েলড" ইত্যাদি।  আরো দেখুন  গোয়েন্দা কাহিনি  বাংলা সাহিত্যে গোয়েন্দা চরিত্র  সর্বকালের শীর্ষ ১০০ অপরাধ উপন্যাস  তথ্যসূত্র  বহিঃসংযোগ  Stop, You're Killing Me! is an Anthony Award-winning website that compiles resources for lovers of mystery, crime, thriller, spy, and suspense books.  Mystery Fiction at TV Tropes  Mystery Weekly Magazine presents crime and mystery short stories by some of the world's best established and emerging mystery writers.  German Mystery Blog  with daily news.  বিষয়শ্রেণী:সাহিত্যকর্মের প্রকার   বিষয়শ্রেণী:অপরাধ কাহিনী বিষয়শ্রেণী:রহস্য কল্পকাহিনী
বিএন পন্টুন হচ্ছে বাংলাদেশে নির্মিত সামরিক পন্টুন এর শ্রেণী যা বাংলাদেশ নৌবাহিনী কর্তৃক ব্যবহৃত হয়। এসব জাহাজ নদী এবং উপকূলবর্তী অঞ্চলে অস্থায়ী জেটি স্থাপন ও অন্যান্য জাহাজ সমূহকে সার্বিক সহযোগিতা করার জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়।   ইতিহাস  সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড হতে জাহাজ নির্মাণের পদক্ষেপ গ্রহণ করা হয়। এরই ধারাবাহিকতায়, সামরিক পন্টুন জাহাজসমূহ নির্মাণ করা হয়। দেশীয় প্রযুক্তিতে এসব জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় এসব সামরিক পন্টুন নির্মাণের ফলে।  বৈশিষ্ট্য ও যান্ত্রিক কাঠামো  বিএন পন্টুন-শ্রেণীর সামরিক পন্টুন জাহাজের দৈর্ঘ্য , প্রস্থ , গভীরতা  এবং ড্রাফট । এছাড়াও, প্রতিটি জাহাজ ১০০ টন বিশুদ্ধ পানি এবং ৪০ টন জ্বালানী তেল ধারণ করতে সক্ষম।  তথ্যসূত্র   বিষয়শ্রেণী:বাংলাদেশ কোস্ট গার্ড বিষয়শ্রেণী:বাংলাদেশ নৌবাহিনীর জাহাজ
মাইকেল ডালভি (জন্ম ১৮ মে ১৯৪৫, বোম্বে, মহারাষ্ট্র ) একজন প্রাক্তন ভারতীয় ক্রিকেটার যিনি ১৯৬৬ থেকে ১৯৮২ পর্যন্ত প্রথম-শ্রেণীর ক্রিকেট খেলেছেন।   জীবন এবং কর্মজীবন  ডালভি ব্রিগেডিয়ার জন ডালভির ছেলে  এবং তিনি দেরাদুনের অল-বয়েজ বোর্ডিং স্কুল দুন স্কুলে শিক্ষিত হন। তিনি দিল্লির সেন্ট স্টিফেন কলেজ থেকে স্নাতক ডিগ্রি লাভ করেন।  একজন ডানহাতি ব্যাটসম্যান যিনি সাধারণত তিন নম্বরে ব্যাট করতেন, ডালভি দিল্লি বিশ্ববিদ্যালয়ে পড়ার সময় ১৯৬৬-৬৭ সালে প্রথম-শ্রেণীর ক্রিকেটে অভিষেক করেছিলেন। সেই মৌসুমে তার পঞ্চম খেলায় তিনি ১৫৮, তার প্রথম সেঞ্চুরি এবং রঞ্জি ট্রফিতে সার্ভিসেসের বিপক্ষে দিল্লির হয়ে ৪৫ রান করেন, প্রতিটি ইনিংসে সর্বোচ্চ স্কোর করেন।Delhi v Services 1966-67  মাদ্রাজের হয়ে খেলার জন্য তিনি ১৯৬৭ সালে দক্ষিণে চলে যান। ১৯৬৭-৬৮ এবং ১৯৬৮-৬৯ এর মাঝারি মৌসুমের পর তিনি ১৯৬৯-৭০ সালে ৪৯.৫৭ গড়ে ৩৪৭ রান সহ আরও সফল হন, Michael Dalvi batting by season অন্ধ্রের বিরুদ্ধে জয়ে ১৩৪ এবং ২১ অপরাজিত সহ, প্রতিটিতে আবার সর্বোচ্চ স্কোর করেন। মৌসুমের প্রথম ম্যাচে ইনিংস।Andhra v Madras 1969-70 সফরকারী নিউজিল্যান্ডের বিপক্ষে ভারতীয় বোর্ড প্রেসিডেন্ট একাদশে এবং সফরকারী অস্ট্রেলিয়ানদের বিপক্ষে দক্ষিণ অঞ্চলের হয়ে খেলার জন্য তাকে নির্বাচিত করা হয়েছিল।  ১৯৭০-৭১ সালে সিলনের বিরুদ্ধে গোপালান ট্রফি ম্যাচে তামিলনাড়ুর হয়ে ১০৮ রান করেন।Tamil Nadu v Ceylon 1970-71 তিনি ১৯৭৪-৭৫ মৌসুম শুরু করেছিলেন হায়দ্রাবাদের বিরুদ্ধে ১৯ এবং ১০৮ দিয়ে Hyderabad v Tamil Nadu 1974-75 এবং কর্ণাটকের বিরুদ্ধে ১২১, Tamil Nadu v Karnataka 1974-75 এবং কয়েক সপ্তাহ পরে শ্রীলঙ্কার বিরুদ্ধে ১৭৯ রান করেন, Tamil Nadu v Sri Lanka 1974-75 যা গোপালান ট্রফিতে তামিলদের সর্বোচ্চ স্কোর। নাড়ু ব্যাটসম্যান। ১৯৭৫-৭৬ সালে দলীপ ট্রফিতে সেন্ট্রাল জোনের বিরুদ্ধে দক্ষিণ জোনের জয়ে তিনি ১১২ এবং ৭৯ অপরাজিত রান করেছিলেন।South Zone v Central Zone 1975-76  ১৯৭৬-৭৭ সালে একটি মাঝারি মৌসুমের পর তিনি বাংলায় চলে আসেন, যেখানে তিনি তার নতুন দলের হয়ে প্রথম ইনিংসে ১৯৭৭-৭৮ সালে আসামের বিরুদ্ধে ১৫১ রানের সর্বোচ্চ স্কোর সহ পাঁচটি মৌসুম খেলেন।Bengal v Assam 1977-78 এছাড়াও তিনি ইস্ট জোনের হয়ে বেশ কয়েকবার খেলেছিলেন, ১৯৭৮-৭৯ সালে সফরকারী ওয়েস্ট ইন্ডিয়ানদের বিরুদ্ধে ১১২ রান করেছিলেন। East Zone v West Indians 1978-79 ১৯৮১-৮২ মৌসুমের পর তিনি অবসর নেন।  তিনি দেরাদুনের কাছে তার এস্টেটে একটি রিসর্ট চালান।Vishranti resorts history  Retrieved 23 July 2014.   তথ্যসূত্র    বহিঃসংযোগ    ক্রিকেট আর্কাইভে মাইকেল ডালভি বিষয়শ্রেণী:বাংলার ক্রিকেটার বিষয়শ্রেণী:তামিলনাড়ুর ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:অপর্যালোচিত অনুবাদসহ পাতা
লক্ষ্মী শর্মা হলেন কজন নেপালি উদ্যোক্তা। অটো-রিকশা চালক প্রথম নারী হিসাবে তিনি কৃতিত্বের অধিকারী। নেপালের প্রথম বোতাম কারখানা প্রতিষ্ঠার কৃতিত্বটিও তার দখলে।  তিনি খুব অল্প বয়সেই বিয়ে করেছিলেন আবার অল্প বয়সেই তালাকপ্রাপ্তা হয়েছিলেন। এরপর তিনি ষোল বছর গৃহপরিচারিকা হিসাবে কাজ করেছেন এবং সবশেষে  রিকশা চালাতে শুরু করেছিলেন। নারী চালক হওয়ার কারণে তাঁকে হয়রানি করা হলে তিনি লক্ষ্মী উড ক্রাফ্ট উদ্যোগ নামে বোতাম তৈরির একটি কারখানা খোলেন। তাঁর কারখানায় উৎপাদিত বোতাম জার্মানি, সুইজারল্যান্ড, জাম্বিয়া, ডেনমার্ক এবং মার্কিন যুক্তরাষ্ট্রে রফতানি করা হয়ে থাকে।   ব্যক্তিগত জীবন  লক্ষ্মী শর্মা নেপালের রাজপ্রাসাদে পূজা চলাকালীন ফুল তোলা এবং ঘর পরিষ্কারের কাজ করতেন, এসব কাজ শেষে তাঁকে রাজকন্যার সাথে সময় কাটাতে হত।  বিনিময়ে প্রতি মাসে তিনি প্রায় ২০ নেপালি রুপি পেতেন। রানী মারা যাওয়ার পরে তাঁকে রাজবাড়ীতেই রেখে দেওয়া হয়েছিল।   পদক ও সম্মাননা   বছর পুরস্কার ফলাফল তথ্যসূত্র১৯৯৯ "নেপালের প্রথম নারী টেম্পো চালক" খেতাব    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কাঠমান্ডুর ব্যক্তি বিষয়শ্রেণী:জীবিত ব্যক্তি বিষয়শ্রেণী:নেপালি নারী বিষয়শ্রেণী:নেপালি ব্যবসায়ী বিষয়শ্রেণী:২১শ শতাব্দীর নেপালি ব্যবসায়ী বিষয়শ্রেণী:২০শ শতাব্দীর নেপালি ব্যবসায়ী
দবিরুদ্দিন জোয়ারদার বাংলাদেশের ঝিনাইদহ জেলার রাজনীতিবিদ ও ঝিনাইদহ-১ আসনের সংসদ সদস্য।   প্রাথমিক জীবন  দবিরুদ্দিন জোয়ারদার ঝিনাইদহ জেলায় জন্মগ্রহণ করেন।   রাজনৈতিক জীবন  দবিরুদ্দিন জোয়ারদার ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ঝিনাইদহ-১ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ঝিনাইদহ জেলার ব্যক্তি
কিরিল মেদভিদেভ (; জন্ম ১৯ জুন ১৯৭৫) একজন সোভিয়েত এবং রুশ কর্মী, সঙ্গীতশিল্পী এবং লেখক। লক্ষণীয়ভাবে, ২০০৪ সালে তিনি তার সমস্ত কাজের স্বত্ব ছেড়ে দিয়েছিলেন।   জীবনী  কিরিল মেদভিদেভ ফেলিকসভিচ ১৯৭৫ সালের ১৯ জুন মস্কোয় জন্মগ্রহণ করেন। তার পিতা ফেলিক্স মেদভিদেভ ছিলেন একজন সাংবাদিক। তার পরিবারের অনেকেই বামপন্থী রাজনীতির সাথে যুক্ত ছিলেন। ১৯৯২ থেকে ১৯৯৫ সাল পর্যন্ত মস্কো স্টেট ইউনিভার্সিটির ইতিহাস বিভাগে তিনি অধ্যয়ন করেছিলেন।   লেখক  বাম|থাম্ব|১০ জুন, ২০১৮, মস্কোতে একটি সমাবেশে "দমন ও নিরস্ত্রীকরণ ব্যতীত মুক্ত রাশিয়ার জন্য" উপস্থিত গিটার হাতে ২০০০ সালে, তিনি গোর্কি সাহিত্য ইনস্টিটিউট থেকে স্নাতক হন। তিনি রাশিয়ান জার্নাল, নেজাভিসিমায়া গেজেটা এবং বুলেটিন লিটারারি লাইফ অফ মস্কো প্রভৃতি পত্রিকাতে নিবন্ধ এবং রিভিউ প্রকাশ করেছিলেন। তিনি আধুনিক ইংরেজি ভাষার সাহিত্যের বেশ কয়েকটি বই অনুবাদ করেছেন (চার্লস বুকোস্কির দুটি বই: উপন্যাস "নারী" এবং কবিতার সংগ্রহ "দ্য পিপিং লেডি") ।  ২০০২ সালে, মেদভিদেভের কবিতাগুলো আন্দ্রেই বেলি পুরস্কারের সংক্ষিপ্ত তালিকার "কবিতা" বিভাগে মনোনীত হয়েছিল। ২০০৮ সালে, তিনি "মুক্ত মার্কসবাদী প্রকাশনা" (রূশ) স্থাপন করেছিলেন। তিনি এই প্রকাশনার মাধ্যমে তার লেখা প্রকাশ করতেন। "ইট'স নো গুড" (এটা ভালো নয়) (কবিতা, প্রবন্ধ) মেদভিদেভের কবিতা, প্রবন্ধ এবং অন্যান্য কর্মকাণ্ডের ইংরেজিতে প্রকাশিত প্রথম রচনা। এটি ২০১২ সালে এন+১ / আগলি ডাকলিং প্রেসে দ্বারা প্রকাশিত হয়েছিল। সেখানে তিনি মূলধারার কবিদের মধ্যে তার দৃষ্টিকোণকে "রাজনীতি ও সংস্কৃতির মধ্যে সংযোগ" হিসেবে বর্ণনা করেছেন। একইসাথে বিদ্যমান রাষ্ট্র ব্যবস্থাকে চ্যালেঞ্জ করার জন্য তার সকল কাজের স্বত্ব বা তার কাজের স্বীকৃতি প্রত্যাখ্যান করা কীভাবে শিল্পের একটি মৌলিক অংশ তা বর্ণনা করেছেন।  ২০১২ সালের ৪ঠা ডিসেম্বরে, তিনি বিকল্প পুরস্কার "রাশিয়ান অ্যাক্টিভিস্ট আর্ট"-এ দ্বিতীয় পুরস্কার জয়লাভ করেছিলেন। এটি তিনি "জেইভারভ সেন্টার ফর কন্টেম্পোরারি আর্ট" (সমসাময়িক শিল্পের জন্য জেইভারভ কেন্দ্র) থেকে গ্রহণ করেছিলেন।  ২০১৪ সালে, "হাইক টু দ্য সিটি হল" বইটির জন্য "কবিতা" বিভাগে আন্দ্রেই বেলি পুরস্কার জয়লাভ করেছিলেন। ২০১৭ সালে সমালোচক লেভ ওবরিন তাকে আধুনিক রাশিয়ান কবিদের মধ্যে বিদেশে সবচেয়ে বিখ্যাত বলেছিলেন।   সঙ্গীতশিল্পী  মেদভিদেভ মস্কোতে ২০১০ সালে প্রতিষ্ঠিত "আর্কাদি কটস ব্যান্ড" নামে দাঙ্গা লোক দলে গান এবং গিটার বাজান। এই দলটির নাম রুশ সমাজতান্ত্রিক কবি আর্কাদি কটসের নামে নামকরণ করা হয়েছে।   সক্রিয়তা   তিনি সমাজতান্ত্রিক আন্দোলন "ফরওয়ার্ড"-এর  একজন সদস্য ছিলেন। পরে সংগঠনটি রুশ সমাজতান্ত্রিক আন্দোলনের সাথে যুক্ত হয়ে যায়। ২০১৭ সালে মেদভিদেভ ঘোষণা করেছিলেন যে তিনি মেশচানস্কি জেলার পৌর নির্বাচনে অংশ নেবেন। ২০১৭ সালের ১২ সেপ্টেম্বরে, তিনি দলের ফেসবুক পাতায় ঘোষণা করেন যে তিনি প্রায় ১১% ভোট পেয়েছিলেন (৩৭৯ ভোট) কিন্তু নির্বাচিত হননি।   তথ্যসূত্র    বহিঃসংযোগ   বিষয়শ্রেণী:সোভিয়েত কবি বিষয়শ্রেণী:রূশ কবি বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মস্কোর লেখক বিষয়শ্রেণী:ম্যাক্সিম গোর্কি সাহিত্য ইনস্টিটিউটের প্রাক্তন শিক্ষার্থী
নানফাদিমা ম্যাগাসোবা একজন গিনিয় নারী অধিকারকর্মী এবং রাজনীতিবিদ। তিনি ন্যাশনাল কোয়ালিশন অব গিনিয়া ফর দ্য রাইটস অ্যান্ড সিটিজেনশিপ অব উম্যান (CONAG-DCF) এর প্রধান ছিলেন, এবং ২০১৯ সাল থেকে তিনি গিনিয়ার জাতীয় অ্যাসেম্বলিরর সদস্য ছিলেন।   জীবন  ম্যাগাসোবা কউন্দারা প্রিফ্যাকচারে জন্মগ্রহণ করেন।Diallo Maimouna and Madjou Bah, Koundara : Nanfadima Magassouba appelle les communautés à l’unité, plus224.com, February 27, 2015. তিনি তিন যুগ ধরে ট্রেড ইউনিয়ন এবং সম্প্রদায়ের দলের সাথে যুক্ত ছিলেন। তিনি কোনাগ-ডিসিএফ এর প্রধান তথা সভাপতি হওয়ার পর তার খ্যাতি ছড়িয়ে পড়ে। তার নেতৃত্বে কোনাগ নারী অধিকার রক্ষার সংগঠন হিসেবে জাতীয় মর্যাদা লাভ করে এবং তিনি জাতিসংঘের উপদেষ্টা পর্ষদে যুক্ত হন। Objectif 8 - Nanfadima Magassouba, May 13, 2008  ২০১৩-এর নির্বাচনে তিনি জাতীয় বিধানসভার সদস্য নিযুক্ত হন। র‍্যালি অব দ্য গিনিয়ান পিপল (আরপিজি) এর সদস্য হিসেবে তিনি নির্বাচিত হন। তিনি জাতীয় সংহতি এবং গিনিয়ায় নারী ও শিশুর উন্নতি বিভাগের মন্ত্রী নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:র‍্যালি অব দ্য গিনিয়ান পিপল-এর রাজনীতিবিদ বিষয়শ্রেণী:গিনিয় নারী অধিকারকর্মী বিষয়শ্রেণী:গিনিয় মানবাধিকারকর্মী বিষয়শ্রেণী:নারী মানবাধিকার কর্মী